อย่างที่เราเห็น
การจะเป็นเจ้าพ่อมาเฟียได้ต้องมีวินัย
ต้องมีความคิดของนักบริหาร
และพร้อมทําทุกอย่างเพื่อรักษาอํานาจของตน
เมื่อใช้คุณสมบัติเหล่านี้ คุณก็จะได้ผลตอบแทนเป็นกอบเป็นกํา
แต่ความรุ่งโรจน์ในแวดวงมาเฟีย ย่อมมีวันสิ้นสุดและตกต่ําระดับดิ่งเหว
หัวหน้าแก๊งส่วนใหญ่ไม่ตายก็ติดคุก
วิถีชีวิตเจ้าพ่อก็แบบนี้
(อัล คาโปนตายในคุก)
(ซัลวาทอเร่ รีน่าตายในคุก)
ไม่มีหรอกนะชุมชนเจ้าพ่อที่เกษียณแล้วในฟลอริดา
แต่คุณสามารถวางแผน อนาคตที่สะดวกสบายกว่านั้น
ด้วยการใส่ใจทุกรายละเอียด
และคิดล่วงหน้าสองก้าวเสมอ
ไม่มีใครเข้าใจบทเรียนพวกนี้ ได้ชํานาญยิ่งกว่าจอมบงการคนนี้แล้ว
เขาผู้กลายเป็นเจ้าพ่อวงการมาเฟียบอสตัน ที่ทรงอํานาจและน่าเกรงขามที่สุด
เจมส์ "ไวท์ตี้" บัลเจอร์
เขาเป็นคนมีเสน่ห์เหลือเฟือ
เมื่อเขาต้องการบางอย่างจากคุณ แต่แล้วก็เหมือนอสรพิษ
เขาสามารถหันมาแว้งกัดคุณได้ในชั่วอึดใจ
ทุกอย่างต้องมาศึกษาความเป็นไวท์ตี้
การเอาตัวรอดของเขา อํานาจของเขา วิธีการควบคุม
และถ้าเขารู้สึกว่าทั้งหมดนั้น ถูกคุกคาม เขาพร้อมทําได้ทุกอย่าง
เพราะเขารู้จักคาดการณ์ และกําจัดภัยคุกคามทุกอย่าง
ไวท์ตี้จึงปกครองวงการมาเฟีย ของบีนทาวน์อยู่นานเกือบสองทศวรรษ
และเมื่อรู้สึกว่าเข้าที่คับขัน
เขาก็เล่นกลหายตัวเข้ากลีบเมฆ
ตลอด 16 ปีที่ผ่านมา เจ้าพ่อมาเฟีย คนดังแห่งบอสตันเหมือนตายไปแล้ว
ให้ไวท์ตี้สอนคุณเองว่าใช้ความทุ่มเทขนาดไหน
ถึงไม่มีวันถูกจับได้โดยละม่อม
(ไวท์ตี้อยู่ไหน)
(เส้นทางเจ้าพ่อมาเฟีย)
(ไวท์ตี้ บัลเจอร์: รอบคอบเพื่อความสําเร็จระยะยาว)
ระหว่างที่ไวท์ตี้ บัลเจอร์ปกครอง แก๊งวินเตอร์ฮิลล์ในบอสตันอย่างโหดเหี้ยม
เขาตกเป็นผู้ต้องสงสัย สั่งฆ่าคนอย่างน้อย 19 ราย
ขณะที่โกยรายได้ผิดกฎหมาย เป็นเงินสดประมาณ 30 ล้าน
จนถึงตอนนี้ บัลเจอร์ต้องเป็นอาชญากรที่
ฉันเห็นว่าโด่งดังที่สุดและ ประสบความสําเร็จที่สุดของบอสตัน
ผมว่ามันคือการแข่งหมากรุกครั้งสําคัญสําหรับเขา
การสร้างแก๊งที่ประสบความสําเร็จมาก
และใช้ไหวพริบสยบทุกคนระหว่างนั้น
เพื่อทําความเข้าใจวิธีกรุยทาง เป็นเจ้าพ่อมาเฟียคนดังของไวท์ตี้
และสุดท้ายได้กลายเป็น อาชญากรที่อเมริกาต้องการตัวที่สุด
คุณต้องรู้จักตัวตนบางอย่าง ของนักฆ่ายอดฝีมือคนนี้ก่อน
(ข้อเท็จจริงที่ 1: ไวท์ตี้และน้องชาย ไต่เต้าบนเส้นทางที่ต่างกันมาก)
(ปี 1940 บอสตัน)
ไวท์ตี้ บัลเจอร์เติบโต ในครอบครัวยากจนแถบเซาท์บอสตัน
เขาเป็นลูกคนโตในจํานวนลูกชายสามคน ครอบครัวนี้ยังมีลูกสาวอีกสามคน
เขาไม่ค่อยชอบโรงเรียน เขาไม่ค่อยชอบโบสถ์
เขาทําตัวเกเรและก่อเรื่องประจํา
ส่วนบิลลี่ บัลเจอร์เป็นน้องชายคนนึงของไวท์ตี้
บิลลี่เรียนเก่ง ซึ่งต่างจากไวท์ตี้
เขายังประสบความสําเร็จมาก ในวงการการเมืองด้วย
ในทําเนียบ ใครๆ ก็กลัวบิล บัลเจอร์
ถ้าคุณมีเรื่องกับเขา คุณได้ชดใช้แน่
ก็เห็นอยู่ว่า ไวท์ตี้เป็นนักเลงและนักฆ่า
เท่ากับเขามีเครื่องมือ ในการทํางานต่างจากคนอื่นสิ้นเชิง
บัลเจอร์โชคดีมากเวลาก่อเรื่อง
และรู้จักเอาตัวรอดได้ตั้งแต่ยังเล็ก
เขาโดนจับหลายครั้ง แต่เคยโดนดําเนินคดีแค่ข้อหาเดียว
ในปี 1950 ชายสองคนที่ร่วมปล้นธนาคารกับเขา
ซัดทอดเขา
นั่นคือครั้งที่เขาถูกหักหลัง อย่างน่าเจ็บใจที่สุด แต่เขาก็รู้ซึ้ง
ถึงความสําคัญของการให้ข้อมูล และการเป็นผู้ให้ข้อมูล
(ข้อเท็จจริงที่ 3: ไวท์ตี้รู้ดีว่าสื่อมวลชนไม่ใช่มิตร)
หลังจากไต่ลําดับในแก๊งขึ้นมาได้
ไวท์ตี้ได้ขึ้นเป็นหัวหน้าแก๊งมาเฟีย ไอริช-อเมริกันที่ทรงอิทธิพลที่สุดในนิวอิงแลนด์
แก๊งวินเตอร์ฮิลล์
เขามีอํานาจและมั่งคั่งมาก
แต่เขาไม่เคยอวดโอ่เรื่องนี้
สิ่งหนึ่งที่ทําให้บัลเจอร์มีอิทธิพลอยู่หลายปี
ก็คือเขาชอบอยู่ในเงามากกว่า
เขาคือคนที่ทุกคนรู้จักชื่อ แต่ไม่เคยเห็นตัวจริง
แม้แต่เจ้าหน้าที่สืบสวนรุ่นเก๋า ก็ยังไม่เคยเห็นเขาจริงๆ
ทั้งหมดนั้นคือกลยุทธ์ที่ไวท์ตี้วางแผนมาอย่างดี
เพื่อไม่ให้ตัวเองพัวพันการฆาตกรรม
แล้วจะแน่ใจได้ยังไงว่า คุณจะอยู่ในเกมนี้ไปอีกนาน
ทําตามคู่มือนี้แล้วคุณก็จะรู้
(กลยุทธ์: เคร่งครัดระเบียบกฎเกณฑ์)
ถ้าคุณอยากเป็นเจ้าพ่อไปนานๆ
คุณต้องควบคุมปฏิบัติการต่างๆ เบ็ดเสร็จ
และปล่อยให้มีจุดอ่อนไม่ได้เลย
ถ้าคุณไม่ควบคุมเข้มงวด
กับคนที่ออกไปทํางานเล็กๆ น้อยๆ ให้คุณ
อะไรก็เกิดขึ้นได้
แถวตรง
และเมื่อพูดถึงการได้กลิ่นปัญหาในแก๊งมาแต่ไกล
ไวท์ตี้ บัลเจอร์คือผู้เชี่ยวชาญ
เขาบริหารแก๊งที่ทรงอิทธิพลมากแก๊งหนึ่ง
แต่เขาคุมงานเหมือนมันคือร้านค้าเล็กๆ
แก๊งของบัลเจอร์ รับคําสั่งโดยตรงจากบัลเจอร์เท่านั้น
มันไม่เหมือนแก๊งมาเฟียทั่วไป
ที่จะมีคาโป มีหัวหน้าย่อยรับคําสั่งอีกช่วง
คนใกล้ชิดเขาจริงๆ มีน้อยมาก
เขารวบอํานาจไว้กับตัวแบบเบ็ดเสร็จ
ในการทํางานส่วนใหญ่ของไวท์ตี้ อํานาจเบ็ดเสร็จนั้นรวมมิตรอีกสองคน
สตีฟ เฟลมมี่ และ จอห์นนี่ มาร์โทราโน
สตีวี เฟลมมี่ กับจอห์นนี มาร์โทราโนโตมาในบอสตัน
ทั้งคู่ฆ่าคนมาหลายราย
เขาไว้ใจสองคนนี้ได้
และในแง่นั้น พวกเขามีคุณสมบัติเหมาะสม
ที่จะเคียงข้างไวท์ตี้ บัลเจอร์
ส่วนคนอื่นๆ เพื่อเลี่ยงไม่ทําให้ไวต์ตี้โกรธแค้น
พวกเขาต้องทําตามกฎที่ระบุไว้ละเอียดมาก
เป็นที่เข้าใจกันดีว่า ห้ามอวดความรวยจนเป็นจุดสนใจ
ห้ามมีเรื่องกับผู้รักษากฎหมายโดยไม่จําเป็น
ห้ามพูดเรื่องในแก๊งต่อหน้าคนอื่น
และเหนือสิ่งอื่นใด ห้ามแฉคนในแก๊ง
ถ้าทําผิดจากกฎที่ว่า ไวท์ตี้จะเดือดดาลมาก
(ปี 1975)
ทอมมี่ คิงเป็นคนงานท่าเรือ
และเป็นมือเท้าของแก๊งวินเตอร์ฮิล
ทอมมี่เป็นคนโหด และน่ารัก เขาเป็นพวกเรา
แต่เขามีปัญหาเรื่องการดื่ม
ไวท์ตี้กับทอมมี่ไม่ถูกคอกันมาแต่ไหนแต่ไร
ไปตายซะทั้งคู่
และไวท์ตี้มองว่าพฤติกรรมเมาอาละวาด ของทอมมี่ซึ่งหนักข้อขึ้น เป็นภัยคุกคาม
วันหนึ่ง ไวท์ตี้เลยชวนทอมมี่ มาเป็นกําลังเสริมในการไล่ล่า
กําจัดสมาชิกแก๊งคู่แข่งคนหนึ่ง
สตีฟ เฟลมมี่กับจอห์น มาร์โทราโนก็ไปด้วย
ขณะที่พวกเขาออกนอกเมือง ทอมมี่ก็อวดเสื้อเกราะกันกระสุนตัวใหม่
และยิงมุขว่าถ้าหาเป้าหมายไม่เจอ จะลองกับเสื้อตัวใหม่ของเขาก็ได้
ไวท์ตี้มีแผนอีกอย่าง
แผนฆ่าครั้งนี้สําเร็จ
แต่ไวท์ตี้รู้ว่าเขาจะ ตกเป็นผู้ต้องสงสัยที่ทอมมี่หายตัวไป
เขาเลยกระจายข่าวว่าทอมมี่ลงมือฆ่าเอง
และหลบไปซ่อนตัว
ไวท์ตี้รู้จักใช้การโฆษณาชวนเชื่อเป็นเครื่องมือ
เขาเก่งด้านนี้ด้วย พูดให้คนเชื่อ
ไม่ว่าคนของเขาจะเชื่อหรือไม่
พวกเขารู้ดีจนไม่คิดถามมากเกินไป
บัลเจอร์รับไม่ได้กับคนที่เขามองว่าเป็นภาระ
และเขาก็ไม่ลังเลที่จะสั่งเก็บบุคคลนั้น
สิ่งนี้ทําให้แก๊งของเขาไม่แตกแถว
ไม่จําเป็นต้องรุนแรง
ทุกคนกลัวเขา
การบริหารอย่างเข้มงวด จะรักษาอํานาจของคุณให้ยั่งยืน
แต่เมื่อคุณใช้ใบสั่งฆ่าแก้ปัญหา ก็ต้องระวังผลข้างเคียง
คุณแน่ใจได้ยังไงว่าจํานวนศพ ที่เพิ่มขึ้นจะไม่ย้อนมาตัดขาคุณทีหลัง
(กลยุทธ์: ปกปิดร่องรอย)
พูดกันตามตรง
หัวหน้าแก๊งทุกคนต้องฆ่าตัดตอนเป็นครั้งคราว
แต่ถ้าคุณไม่อยากใช้ชีวิตบั้นปลาย ในคุก ก็ต้องใส่ใจทุกรายละเอียด
ทุกครั้งที่ก่อเหตุร้าย คุณควรกําจัดหลักฐาน
เพื่อจะได้ไม่ติดคุก ง่ายๆ แค่นั้น
และนั่นมักจะหมายถึงการลงแรงเป็นพิเศษ
คุณเผาเสื้อผ้า โยนปืนลงทะเล
กําจัดทุกอย่าง
ไม่ควรมีรถหลงเหลือ ไม่ควรมีดีเอ็นเอ
ไม่มีศพ ก็ไม่มีการฆ่า
ไม่แปลกใจเลยว่าทําไมหัวหน้าแก๊ง ทั้งหลายถึงรู้คุณค่าของการกลบร่องรอย
เมื่อปาโบล เอสโกบาร์ อยากกําจัดลูกน้องทรยศสองคน
ที่เขาคิดว่ายักยอกเงิน
เล่ากันว่าเขาชวนลูกน้องทั้งสองมาหาที่คุกส่วนตัว
และเอาพวกเขาไปเผาทิ้ง
เมื่ออดีตหัวหน้าแก๊งแกมบิโน
พอล คาสเทลลาโนต้องการกําจัดคู่แข่ง
เขาอาศัยมือปืน รอย เดมิโอ
และวิธีเจมิไนที่เขาใช้ โดยตั้งชื่อนี้ตามร้านเหล้าโปรดของเดมิโอ
วิธีนี้คือการรีดเลือดจากศพ
เพื่อลดความเลอะเทอะก่อนที่จะหั่นเป็นชิ้นเล็กๆ
ซัลวาทอเร่ รีน่ากําจัดปัญหาของเขาโดยใช้วิธี
ซึ่งรู้จักกันในชื่อ ลูพาร่า เบียงก้า
ซึ่งใช้น้ํากรดละลายศพเหยื่อ
หรือเอาไปป้อนให้หมูกิน หรือแม้แต่โยนลงเตาหลอมเหล็ก
แต่ไม่มีผู้เชี่ยวชาญคนไหน ปกปิดร่องรอยอย่างอุตสาหะ
เท่าไวท์ตี้ บัลเจอร์
การฆ่าคนในวงการมาเฟีย จํานวนมากนั้น
ศพจะถูกทิ้งไว้ท้ายรถ
หรือบางครั้งก็ถูกทิ้งไว้ข้างถนน
บัลเจอร์กับลูกน้องพยายามซ่อนศพอย่างมิดชิด
ทุ่มเทเต็มที่จริงๆ
เพื่อจะกลบฝังศพไม่ให้ใครหาเจออย่างแน่นอน
และเผื่อมีคนขุดเจอศพ เขาจึงตัดนิ้วศพหรือเลาะฟันออกก่อนฝัง
เพราะการระบุตัวตนของบางคน อาจดูจากประวัติการทําฟัน
นั่นคือเทคนิคที่ใช้กัน ถ้าคุณไม่กล้าพอจะทํายิ่งกว่านั้น
แต่เมื่อคุณพยายามจะเป็นผู้ชนะในระยะยาว
คุณต้องแน่ใจว่า หลักฐานเอาผิดคุณจะถูกกลบฝังถาวร
ลาก่อน ดร.ฟาร์บ
คุณอาจเคยเป็นหมอฟันห่วยๆ แต่คุณก็เป็นคนดี
ไวท์ตี้มีที่ประจําพอสมควร
ที่เขาใช้ทํางานประเภทนี้
หนึ่งในสถานที่นั้นอยู่ในเซาท์บอสตันนั่นเอง
บนถนนสายหลักเส้นหนึ่ง
มันเป็นบ้านเก่าที่มีห้องใต้ดินซึ่งยังไม่ได้เทปูน
ไม่
ไม่นานบ้านหลังนั้นก็ได้ฉายา บ้านผีสิง
ซึ่งหลังจากเขาเสร็จกิจหฤโหดนั้น
ไวท์ตี้ก็ได้ใช้ประโยชน์จากห้องใต้ดิน ที่ยังตกแต่งไม่เสร็จของบ้านหลังนั้น
แต่วันหนึ่ง มันก็มีปัญหา
บ้านผีสิงติดป้ายขาย
ไวท์ตี้เล็งเห็นปัญหาในอนาคต
เขาต้องโยกย้าย
ไวท์ตี้จึงเลือกคืนที่เหมาะกับ แผนน่าขนลุกของเขา...
(วันที่ 31 ตุลาคม ปี 1985)
และพาลูกน้องคนนึงมาช่วย
พวกเขาขนศพทั้งหมดขึ้นรถและขับข้ามเมือง
ไปยังทุ่งนาที่อยู่ข้าง สถานที่จัดเลี้ยงของสหภาพนักดับเพลิง
ความเป็นนักวางแผน ไวท์ตี้จึง เตรียมสถานที่ฝังแห่งใหม่ไว้แล้ว
ทีนี้ก็แน่ใจแล้วว่าทั้งไวท์ตี้ และเจ้าของบ้านผีสิงคนใหม่
ไม่มีวันเจอเรื่องชวนแปลกใจ
สุขสันต์วันฮาโลวีน
เขาเป็นนักวางแผนที่แยบยล
เขาเป็นคนฉลาดมากและอันตรายมาก
และนั่นคือเหตุผลที่การฆ่าคนของเขา เป็นคดีที่ปิดไม่ลงอยู่นานหลายปี
ขั้นตอนการกําจัดศพอย่างมีระเบียบ จะช่วยกลบรอยไม่ให้นักสืบตามเจอ
แต่มีวิธีที่ดียิ่งกว่านั้นเพื่อให้คุณ ก้าวล้ําหน้าทุกปัญหาได้เสมอ
ขอแค่มีเส้นสายที่เหมาะสม
(กลยุทธ์: เข้าถึงข่าววงใน)
ในฐานะหัวหน้าแก๊ง คุณใช้วิธีใหม่ๆ
กันตํารวจไม่ให้เข้ามาขวางก็ได้
แต่เพื่อรักษาอํานาจให้ยั่งยืน คุณควรสานความสัมพันธ์ลึกซึ้ง
ถ้าคุณอยากมีชีวิตยืนยาว
หาทางผูกมิตรกับคนในแวดวงผู้บังคับใช้กฎหมาย
ยิ่งเป็นมิตรที่อยู่สูงเท่าไหร่ ก็ยิ่งระวังหลังให้คุณได้
ซึ่งสําคัญมาก
และนั่นคือสิ่งที่ทําให้ ไวท์ตี้ บัลเจอร์ เป็นหัวหน้าแก๊งมาเฟียอย่างที่เขาเป็น
บัลเจอร์มีเส้นสายมากมายในท้องถิ่น ในแวดวงตํารวจรัฐ ตํารวจบอสตัน
และเขาจะจ่ายเงินขวัญถุงให้เจ้าหน้าที่
โดยเฉพาะในช่วงคริสต์มาส
แต่ไวท์ตี้ต้องการเส้นสายวงในระดับสูง
และเขารู้ว่าต้องทํายังไง
ผ่านเพื่อนเก่า
จอห์น คอนนอลลี่ โตที่เซาท์บอสตัน และนับถือไวท์ตี้มาก
คอนนอลลี่มีอายุน้อยกว่าไวท์ตี้ บัลเจอร์
บัลเจอร์เคยปกป้องเขาจากการ ทะเลาะวิวาทเมื่อหลายปีก่อน ด้วยเหตุนี้
คอนนอลลี่จึงภักดีต่อบัลเจอร์มาตลอด
และไวท์ตี้ก็วางแผนจะทวงหนี้ที่ช่วยครั้งนั้น
ตลอดปี 1974 ไวท์ตี้เริ่มแอบนัดพบคอนนอลลี่
เพื่อรื้อฟื้นสัมพันธ์ในอดีต
คอนนอลลี่เชื่อว่าการได้ผูกมิตรกับมาเฟีย
จะยกระดับอาชีพของเขา ขณะที่ไวท์ตี้มีเจตนาแฝง
ได้เป็นมิตรระดับวีไอพีกับเอฟบีไอท้องถิ่น
เขาเริ่มให้เบาะแสแก่คอนนอลลี่
เกี่ยวกับความเคลื่อนไหว ของมาเฟียคู่แข่งในบอสตัน
เจ้าหน้าที่รัฐจะได้ทํางานสกปรกนี้แทนเขา
ไวท์ตี้ได้หน้าในการช่วยจับ บุคคลที่เอฟบีไอต้องการตัวที่สุด
หัวหน้าแก๊งมาเฟียอิตาลี ในบอสตัน เจอร์รี่ แอนจูโล่
ด้วยการให้ข้อมูลวงใน ที่เกี่ยวกับศูนย์บัญชาการของแอนจูโล่
ซึ่งพวกเขาเคยติดตั้งเครื่องดักฟังไว้
ผลงานครั้งนี้นําไปสู่การโค่นล้ม แก๊งแอนจูโล่อย่างราบคาบ
เมื่อมาเฟียลดจํานวนลง ไวท์ตี้ก็ยิ่งมีอํานาจมากขึ้น
คอนนอลลี่ปิดชื่อไวท์ตี้ เป็นความลับด้วยโดยไม่รายงานเอฟบีไอ
และให้ข้อมูลการสืบสวนแก่เขา
มันเป็นความสัมพันธ์ต่างตอบแทน
และเมื่อเส้นแบ่งระหว่าง อาชญากรกับตํารวจเริ่มลางเลือน
ไวท์ตี้เองก็กลายเป็น บุคคลที่แทบไม่มีใครแตะต้องได้
ผมว่าในประวัติศาสตร์อาชญากรรมของอเมริกา
ไม่มีใครประสบความสําเร็จ อย่างที่ไวท์ตี้ บัลเจอร์ทําได้
ในแง่ของการมีผู้บังคับใช้กฎหมายฉ้อฉล
ป้อนข้อมูลที่มีค่าให้คุณ
หลายคนในวงการตํารวจจึงบ้าคลั่ง
พยายามจัดการบัลเจอร์ในข้อหาอะไรสักอย่าง
ทุกคนสงสัยว่า "เขารู้ได้ยังไง ดูเหมือนเขารู้ว่าเราจะทําอะไร"
บางครั้งนั่นก็เพราะเขารู้
แต่ถึงแม้การแบ่งปันความลับกับเอฟบีไอ จะรักษาอิสรภาพของคุณไว้ได้
แต่เพื่อนฝูงในแวดวงของคุณย่อมจะไม่ถูกใจสิ่งนี้
ไม่มีใครชอบคนปากโป้ง
คุณจะเก็บความลับสกปรก ของคุณไม่ให้หลุดไปได้ยังไง
(กลยุทธ์: ปกป้องชื่อเสียงตัวเอง)
ไวต์ตี้ขึ้นชื่อว่าเป็นสุดยอดผู้ภักดี
คนที่ไม่เจรจากับทางการ
ไม่ขายพวกพ้อง
ไม่ให้ข้อมูลใดๆ ไม่ว่าจะอยู่ในสภาพการณ์ไหน
ไม่ว่าจะถูกคุกคามหรือถูกกดดันอย่างไร
คุณแน่วแน่และปิดปากสนิท
แน่นอนว่าความสัมพันธ์ที่แท้จริง ระหว่างไวท์ตี้กับผู้รักษากฎหมายซับซ้อนกว่านั้น
ไวท์ตี้ต้องระวังตัวอยู่เสมอ
ตลอดเวลา เพราะเขาใช้ชีวิตสองด้าน
โลกใต้ดินไม่รู้ว่าเขาแฉความลับ
เขายอมทนกับการใช้ชีวิตแบบนั้น เขารู้ว่าจะเกิดอะไรขึ้นถ้าเรารู้
อยากได้ข้อพิสูจน์เพิ่มไหมล่ะ
ดูสิว่าเกิดอะไรขึ้นกับดอนปากมากพวกนี้
บิ๊กแจ็ค เซลิก หัวหน้าแก๊งอีสต์แมน ในแมนฮัตตัน ถูกฆ่าในปี 1912
ระหว่างนั่งรถรางที่เซกันด์อะเวนิว หลังจากคนของเขาได้รู้ว่า
เขาเป็นสายให้ตํารวจเอ็นวายพีดีที่ฉ้อฉลคนหนึ่ง
หัวหน้าแก๊งชิคาโก เจมส์ เรเกน ถูกซุ่มยิงหลังจากเขาเปิดโปง
ว่าใครเป็นใครในระดับผู้นํา ของแก๊งชิคาโกให้เอฟบีไอรู้
ระหว่างพักฟื้นที่โรงพยาบาล เขาระบุตัวมือปืน
และถูกวางยาพิษตายในที่สุด
และคาโปของแก๊งโบนันโน่ ดอมินิก นาโปลิตาโน่
ถูกเก็บเพราะยอมให้ จนท.เอฟบีไอ โจเซฟ พิสโตน
หรือดอนนี่ บราสโก้ปลอมตัวเข้ามาร่วมแก๊ง
สุดท้ายเขาถูกพบเป็นศพโดยมือทั้งสองถูกตัดขาด
เป็นธรรมเนียมการลงโทษ ผู้ที่เปิดโปงความลับของมาเฟีย
(ปี 1981 สิบสามปีก่อนไวท์ตี้หายสาบสูญ)
เมื่อพูดถึงการปกป้องภาพลักษณ์ ชายผู้ภักดีของไวท์ตี้ บัลเจอร์
ชื่อเสียงนักฆ่าของเขาช่วยได้
ไม่มีใครสงสัยคนที่
อันตรายระดับเขาว่าเป็น สายลับระดับสูงของเอฟบีไอ
ที่คอยแฉข้อมูลวงในเกี่ยวกับคนในวงการ
เพื่อรักษาตําแหน่งของตนและเพิ่มพูนอํานาจ
มีข่าวลือเรื่องนี้อยู่บ้าง แต่คนส่วนใหญ่ไม่เชื่อ
เพราะมันไร้เหตุผลเกินไป
เพื่อรักษาภาพลักษณ์ที่ดีไว้แบบนั้น ไม่มีสิ่งใดและไม่มีใครที่ไว้ใจได้
เดบร้า เดวิสเป็นคู่ขายาวนาน ของสตีฟ เฟลมมี่ มือขวาของไวท์ตี้
ปกติแล้ว ไวท์ตี้ไม่ค่อยใส่ใจเธอนัก
จนกระทั่งเธอรู้ความลับของไวท์ตี้
ว่าเขาทํางานกับเอฟบีไอมาหลายปี
เฟลมมี่ ที่มีเส้นสายกับเอฟบีไอเป็นการส่วนตัว
บอกไวท์ตี้ว่าทุกอย่างไม่มีปัญหา
ไวท์ตี้ไม่เชื่อ
และเมื่อความสัมพันธ์ของ เฟลมมี่กับเดบร้าเริ่มสั่นคลอน
ความเสี่ยงก็สูงเกินกว่าจะปล่อยไว้
ไวท์ตี้ให้เฟลมมี่วางกับดัก
บอกเดบร้าว่าเขาอยากพาเธอ ไปชมบ้านที่เขาอยากซื้อให้เธอ
แต่เมื่อเฟลมมี่พาเธอชมบ้าน
เธอก็ลงเอยด้วยจุดจบอีกแบบ
เก็บกวาดอย่างว่องไว
และหมดจด
พวกเขาฝังเดบร้าไว้ข้างทอมมี่ คิงที่หาดเทเนียน
และเช่นนั้น ความลับของไวท์ตี้ ก็เป็นความลับต่อไป
ชายคนนี้ไม่มีความเห็นอก เห็นใจใคร เว้นแต่กับตัวเอง
เขาไม่สนใจใครเลย
พวกเขาฆ่าผู้หญิง
พวกเขาฆ่าคนบริสุทธิ์
มันน่าทึ่งมากกับสิ่งที่เขาสามารถทํา
เพื่อความมั่นคงและอิสรภาพของตนเอง
แต่ถึงแม้คุณจะรอบคอบถี่ถ้วน
และป้องกันทุกอย่างที่เหมาะที่ควรแล้วก็ตาม
ไม่มีใครรักษาอํานาจไว้ได้ตลอดไป
เมื่อกระแสน้ําเปลี่ยน คุณต้องพร้อม
ให้หนังสือคู่มือนี้ชี้ทางก็แล้วกัน
(กลยุทธ์ : มีแผนสํารองเสมอ)
เมื่อหัวหน้าแก๊งอยากเลี่ยงการดําเนินคดี
สุดท้ายหลายคนก็ต้องหนี
แต่มันเป็นไปได้ยากถ้าคุณไม่มีวินัย
แต่อย่างที่เราเห็น...
ปุ๊นหน่อยมั้ย
ไวท์ตี้เป็นคนมีวินัยที่สุด
ไม่ ขอบใจ
ไวท์ตี้ควบคุมสภาพแวดล้อมตลอดเวลา
ผมไม่เคยเห็นเขาดื่ม
เขาไม่เคยเข้าสังคม เขาไม่คลุกคลีกับคนอื่น
นั่นจะเป็นช่องโหว่ถ้าคุณทําเรื่องผิดพลาด
เขามักจะคิดว่า "ถ้าฉันถูกจับล่ะ"
"ฉันควรเตรียมพร้อม"
ไวท์ตี้วางแผนมาหลายปีแล้ว ที่จะเกษียณจากวงการ
เขามีเส้นทางหลบหนีที่วางแผนมาอย่างดี
ให้เขาสามารถหายหน้า ไปจากโลกนี้ได้อย่างสิ้นเชิง
วิธีหลบหนีของไวต์ตี้ บัลเจอร์
มีขั้นตอนสําคัญบางอย่าง ที่คนนอกกฎหมายทําตามได้
ขั้นแรก เริ่มเก็บเงินแต่เนิ่นๆ
เก็บเงินสด เครื่องประดับ และพาสปอร์ตปลอมไว้ในตู้เซฟทั่วโลก
ขั้นที่สอง สร้างนามแฝง
ทุ่มเงินกับบัตรประชาชนปลอม สูติบัตรปลอม
และทําบัตรเครดิตไว้ในหลายๆ ชื่อ
จากนั้นใช้ตัวตนใหม่เพื่อเปิดบัญชีธนาคาร
ขั้นที่สาม หาที่ซ่อนที่ดีที่สุด
เลือกสถานที่ซึ่งคุณจะกลมกลืนได้ง่าย
สถานที่ซึ่งมีคน หมุนเวียนไปมา เป็นสถานที่ท่องเที่ยว
จะไม่ค่อยมีคนสนใจพฤติกรรมต่างๆ ของคนนอก
เมื่อคุณเจอบ้านใหม่แล้ว ก็เหลือขั้นตอนต่อไป
อย่าบอกใครว่าคุณ จะไปเมื่อไหร่ ที่ไหน หรือยังไง
คุณจะแปลกใจถ้ารู้ว่ามีคนลืม ข้อห้ามสําคัญนี้มากแค่ไหน
สุดท้าย ก็ได้เวลาหนี
แต่เมื่อคุณหลบหนี
อย่าลืมกฎสําคัญที่สุดของการเก็บตัว
เตรียมพร้อมสําหรับทุกอย่าง
(ปี 1992)
เป็นเวลา 20 ปีแล้วที่ เทวดาผู้พิทักษ์ของไวท์ตี้และเอฟบีไอคนนี้
ดูแลเขาให้ปลอดภัยจากการถูกดําเนินคดี
แต่ช่วงต้นทศวรรษ 1990 โชคของไวท์ตี้ก็เริ่มหมด
ช่วงต้นทศวรรษ 1990 เราเริ่มสืบสวนบัลเจอร์กับแก๊งของเขา
ในที่สุดเราก็มีหลักฐานจะฟ้องเขา ข้อหาทําธุรกิจผิดกฎหมาย
ร่วมกับอีกหลายคน
เอฟบีไอรู้อยู่แล้วว่าเรากําลังหาทางฟ้องเขา
สตีฟ เฟลมมี่ เพื่อนสนิท ของไวท์ตี้ ถูกจับอย่างรวดเร็ว
ตํารวจรัฐกับเจ้าหน้าที่ปปส.เป็นผู้จับเฟลมมี่ได้
แล้วที่เหลือก็ไปที่ เซาท์บอสตัน พยายามตามหาไวท์ตี้
แต่ไร้ประโยชน์ เขาจากไปนานแล้ว
แล้วคุณคิดว่ามันเกิดขึ้นได้ยังไงกันล่ะ
คอนนอลลี่ส่งข่าวบอกบัลเจอร์
เขาจึงหลบหนีไปได้ก่อนที่คําฟ้องจะมาถึง
(บอสตัน)
มันน่าหงุดหงิดมากครับที่ได้ทําคดี
ซึ่งเป้าหมายสําคัญหายตัวเข้ากลีบเมฆ
ขอยืนยันหนักแน่นว่า...
ตํารวจจะพยายามต่อไปจนกว่าเราจะได้ตัวเขา
และในขณะที่แหล่งกบดานของเขาเป็นปริศนา
เหยื่อของไวท์ตี้ บัลเจอร์ก็โผล่ทั่วบอสตัน
ผมคิดว่าพวกเขาจะไม่มีทางเจอเขา
ผมรู้ว่าเขาเตรียมตัวยังไง
การหาทางหนีโดยไม่ทิ้งร่องรอยเลยก็เรื่องหนึ่ง
การอยู่อย่างปลอดภัยในระยะยาว ต้องอาศัยการดําเนินการในระดับอัจฉริยะ
เดินตามรอยผู้เชี่ยวชาญคนนี้เถอะ
(กลยุทธ์: เริ่มชีวิตใหม่)
เมื่อคุณสร้างชื่อเป็นหนึ่งใน สุดยอดเจ้าพ่อมาเฟียในตํานาน
เจ้าหน้าที่ตํารวจจะไม่รีบตัดใจ ปล่อยให้คุณหายสาบสูญไปเฉยๆ
เขาเป็นหัวหน้าแก๊งมาเฟียก็จริงแต่ก็เป็นคนดัง
คุณต้องใจเย็น
และทําการเปลี่ยนแปลงตัวตน เป็นคนที่ไม่มีใครรู้จัก ไม่มีใครยอมรับ
เป็นคนไร้ตัวตน
(ปี 2000)
ไวท์ตี้ บัลเจอร์ เจ้าแห่งการ ปลอมตัวหายสาบสูญไปหกปีแล้ว
ยังไม่มีเบาะแสใดๆ แม้จะมีการตั้งรางวัลนําจับหนึ่งล้านดอลลาร์
สําหรับผู้ให้ข้อมูลที่จะนําไปสู่การจับกุมเขาได้
แม้แต่ตํารวจในบอสตัน ยังบอกไม่ได้ว่าหน้าตาเขาเป็นยังไง
อันที่จริง เขาอาจดูเหมือน คนครึ่งนึงในสนามเฟนเวย์พาร์ก
แต่ถึงคนจะไม่รู้จักหน้าค่าตาคุณ
การปิดบังตัวตนเป็นงานที่ต้องทุ่มเทมาก
ไวท์ตี้ถนัดงานนี้เป็นอันดับสองเสียด้วย
หลังจากข้ามประเทศ
ไวท์ตี้กับแฟนสาวที่คบกันมานาน แคเธอรีน เกร็ก ปักหลักในแซนตามอนิกา
โดยใช้ชื่อใหม่ว่าชาร์ลีและแครอล แกสโก
ชายวัยเกษียณที่ไร้พิษภัยกับภรรยาสุดที่รัก
อาศัยอยู่ในอะพาร์ตเมนต์ราคาถูก ใกล้มหาสมุทรแปซิฟิก
พวกเขาเป็นเหมือนคนทั่วไป ที่หนีหนาวจากอีสต์โคสต์
มาอยู่ในเขตอากาศอบอุ่น
และเป็นคนที่ไม่ก่อปัญหาใดๆ กับใคร
ผู้เช่าในอาคารหลังนั้นก็เป็นมิตร
แต่ครอบครัวแกสโกเลือกที่จะรักษาระยะห่าง
โดยเฉพาะชาร์ลี
แต่มีบางคนที่เขาตั้งใจตามหา
บัลเจอร์จะผูกมิตรกับคนไร้บ้าน
หรือคนที่กําลังจนตรอกจริงๆ และซื้อตัวตนของพวกเขา
สําหรับบัลเจอร์ สิ่งนั้นเหมือนทองคํา
ไวท์ตี้จะบอกพวกเขาว่า เขาลักลอบเข้าเมืองมาจากแคนาดา
เพื่อมารักษาตัว
และเสนอจะจ่ายหลายร้อยดอลลาร์
แลกใบขับขี่และหมายเลขประกันสังคม
ส่วนใหญ่เห็นด้วย
เพื่อหลีกเลี่ยงการถูกตามรอย
ไวท์ตี้กับแคทเธอรีนจะสลับใช้ ตัวตนต่างๆ เวลาพบแพทย์และทําฟัน
และเมื่อพวกเขาข้ามติฮัวนา เพื่อซื้อยารักษาโรคหัวใจของไวท์ตี้
เจ้าหน้าที่ก็ไม่สนใจแล้ว
ทุกคนมองเห็นแค่ชาร์ลีและแครอล แกสโก
ที่มาใช้ชีวิตวัยทองริมหาดแคลิฟอร์เนีย
การปลอมตัวที่สมบูรณ์แบบสําหรับคู่รักที่สมบูรณ์แบบ
วันเวลา 16 ปีแห่งความสุขผ่านไป ชาร์ลี...
ผมหมายถึง ไวท์ตี้ ใช้ชีวิตราบรื่น
ในขณะที่ทางการยังพยายามแกะรอยตามเขา
เป็นการหลบหนีที่หมดจด ที่สุดในประวัติศาสตร์มาเฟีย
ต้องติดอันดับต้นๆ แน่นอน ว่าไหม
แต่ถึงแม้ไวท์ตี้พยายามสุดชีวิต
ความฝันไม่ได้คงอยู่ตลอดไป
เช้านี้เราเริ่มกันที่ข่าว การจับกุมแบบสายฟ้าแลบ...
หลังจากหลบหนีนาน 16 ปี เอฟบีไอก็จับหัวหน้าแก๊งมาเฟียจากบอสตันได้...
เจมส์ "ไวท์ตี้" บัลเจอร์ ถูก จับในอะพาร์ตเมนต์แห่งหนึ่งที่แซนตามอนิกา
ปิดฉากการตามล่าทั่วโลก ที่กินเวลายาวนานถึง 16 ปี
ในที่สุด บัลเจอร์ก็ถูกจับ
เพราะพลาดท่าให้แมวตัวหนึ่ง ไม่อยากจะเชื่อ
มีผู้หญิงคนหนึ่งนั่งดูทีวีอยู่ที่ไอซ์แลนด์
เธอเคยหนีหนาวไปอยู่ที่แซนตามอนิกา
และเธอสนิทกับผู้หญิงอีกคนเพราะแมวตัวหนึ่ง
ทั้งคู่เป็นคนรักแมว คนนี้คือแคทเธอรีน เกร็ก
สองคนนี้เลยผูกมิตรกัน
และเมื่อเธอเห็นบัลเจอร์ กับเกร็กในทีวีหลายปีต่อมา
เธอก็แจ้งเรื่องนี้กับเอฟบีไอทันที
ภายใน 24 ชั่วโมง ทางการก็ล่อ บัลเจอร์ออกมาข้างนอกและจับเขา
และยึดปืนได้เกือบ 30 กระบอก
กับเงินสดหลายแสนดอลลาร์ ที่ซ่อนอยู่ในอะพาร์ตเมนต์
(เจมส์ เจ. บัลเจอร์ถูกจับ)
เราจับตัวหนึ่งในสิบคนร้ายที่ เอฟบีไอต้องการตัวมากที่สุดได้แล้ว
ชายคนหนึ่งที่โด่งดังในบอสตันและทั่วโลก
การวางแผนอย่างพิถีพิถัน ของไวท์ตี้ทําให้เขาได้ใช้ชีวิตนอกคุก
จนกระทั่งอายุมากถึง 81 ปี
ทําให้เขาเป็นหนึ่งใน คนแกร่งตัวจริงแห่งวงการเจ้าพ่อ
เขาเลือกอาชีพนี้ เลือกชีวิตหลบๆ ซ่อนๆ
ซึ่งก็เป็นชีวิตที่ไม่ได้คงอยู่นาน
แต่เขาหาทางรอดมาได้หลายสิบปี
แม้ความสําเร็จนั้นน่าประทับใจมากก็จริง
การจะได้เป็นเจ้าพ่อมาเฟียตามที่สัญญากันไว้
ต้องการความทะเยอทะยานยิ่งกว่านั้น
สําหรับบทสุดท้ายของคู่มือเล่มนี้
ผมจะพาคุณชมวิธีใช้ฝีไม้ลายมือ ของอาชญากรสร้างความมั่งคั่ง
อํานาจ และอิทธิพลมากล้น ยิ่งกว่าที่คุณเคยฝันเฟื่องไว้เสียอีก
ไกด์ของคุณน่ะเหรอ
จะมีใครได้อีกนอกจาก ราชาแห่งโคเคน ปาโบล เอสโกบาร์
คําบรรยายโดย เพียรพิไล ธรรมลิขิตชัย